جمهورباشقانی رجب طیب اردوغان، قیبریس تورکونون تورک میللتینین آیریلماز پارچا‌سی اولدوغو حقیقتینی دییشدیرمک خیالی قورانلارین، بوشونا چابالادیقلارینی گئج تئز فرق ائد‌جکلرینی بیلدیردی.
اردوغان، ۲۰ جولای باریش و اؤزگورلوک بایرامی موناسیبتیله قوزئی قیبریس تورک جمهوریتینین پرزیدنتی آخینجی‌یا مئساژ گؤندردی.
اردوغان مئساژیندا،
"آدانین و بؤلگه‌نین زنگینلیکلرینین یالنیز اؤزلرینه عاید اولدوغونو ظن ائد‌نلر، قارشیلارین‌دا تورکییه و قوزئی قیبریسین عزمینی گؤره جکدیر" دئدی.
پرزیدنت اردوغان،
"تورکییه، باریش حرکاتینی، قیبریس آداسین‌دا ائشید صاحبلرین‌دن بیری اولان قیبریس تورک خالقینین حقوق و چیخارلارینی قوروماق مقصدیله حیاتا گئچیردی. بو قونودا عزمیمیزی بوتون دونیا بو گون ده گؤرور" ایفاده‌لرینی ایشلتدی.
پرزیدنت اردوغان،
"تورک اوردوسونون، قیبریس تورکونون جانی و گوونلیگی سؤز قونوسو اولدوغون‌دا، ۴۵ ایل اول آتدیغی آددیمی گرکمه‌سی حالین‌دا یئنه آتماق‌دا تردد ائتمه‌یه‌جگینه هئچ کیم شوبهه ائتمه‌مه‌لی‌دیر" دئدی.
اردوغان مئساژیندا آیریجا،
"قیبریس تورکونون تورک میللتینین آیریلماز پارچا‌سی اولدوغو حقیقتینی دییشدیرمک خیالی قورانلار، بوشونا چابالادیقلارینی گئج تئز فرق ائد‌جک" ایفاده‌لرینه یئر وئردی.
